Crkva svetog Mitra u Ravnom
Crkva svetog Mitra u Ravnom je rimokatolička crkva u Trebinjsko-mrkanskoj biskupiji. Smještena je u općini Ravno. Pretpostavlja se da je crkva dobila naziv po starokršćanskom mučeniku Dimitriju – Mitru koji je bio zaštitnik sremske biskupije. Sveti Demetrije (Dimitrije, Dmitar, Mitar) osuđen je i pogubljen 304. godine kao đakon sremskog biskupa i mučenika Ireneja u Sirmiju (danas Sremska Mitrovica, koja je po njemu dobila naziv). Na sjednici održanoj 22. januara 2018. godine Komisija za očuvanje nacionalnih spomenika u sastavu: Amir Pašić, Goran Milojević (predsjedavajući) i Radoje Vidović donijela je odluku da se ova crkva proglasi za nacionalni spomenik Bosne i Hercegovine. Nacionalni spomenik čini katolička crkva i dva stećka koji su smješteni na glavici Oblat.